Haftorn ble cand. real. i 1952 og mottok sin dr. philos grad i 1957. Han var initiativtaker til stiftelsen av Norsk Ornitologisk Forening hvor han var formann fra 1958 til 1966. Haftorn var også redaktør av foreningens vitenskapelige tidsskrift, «Ornis Norvegica», til sin død. Haftorn var medlem av Det Kongelige Norske Videnskabers Selskab og Det Norske Videnskaps-Akademi og mottok i 2003 Kongens fortjenstmedalje i gull.